În plin scandal de trucare de meciuri, Lucas Paqueta rămâne în lotul Braziliei pentru Copa America
Mijlocaşul Lucas Paqueta este acuzat de Federaţia Engleză de fotbal că a primit voluntar cartonaşe galbene în mai multe meciuri.
Brazilianul este suspectat că a căutat în mod intenţionat, în mai multe rânduri, să ia cartonaş galben
Cu toate acestea, a fost reţinut în lotul echipei naţionale a Braziliei pentru Copa America. Prezenţa lui Paqueta în lotul Braziliei era incertă, deoarece Federaţia Engleză îl acuzase pe jucătorul lui West Ham că este implicat într-o afacere de pariuri sportive.
Mijlocaşul este suspectat că a căutat „în mod intenţionat, în mai multe rânduri, să primească un cartonaş galben de la arbitru” pentru a favoriza anumite pariuri.
Paqueta, care riscă o suspendare grea, are timp până pe 3 iunie să-şi pregătească apărarea. În ciuda acestui context delicat, Federaţia Braziliană de Fotbal (CBF), printr-un comunicat de presă, a indicat că îşi menţine jucătorul pe lista pentru turneul final al Copei America, pentru a nu se antepronunţa în speţa respectivă.
Lucas Paqueta s-a deplasat joi la Orlando, în Florida, pentru a se alătura naţionalei braziliene care urmează să joace două meciuri amicale, cu Mexic (pe 9 iunie) şi Statele Unite (pe 13 iunie). După aceea, Brazilia va disputa Copa America.